**Cielo rojo** (sh. *Crveno nebo*) je meksička telenovela, produkcijske kuće TV Asteka, koja se snimala tokom 2010.

Godine 2012. je prikazana u Hrvatskoj na programu RTL Televizija pod naslovom ***Vatreno nebo***.

Sinopsis
--------

*Alma i Andres, dve duše koje su se spoile u jednu, predugo su čekali jedno na drugo. Čini se da ih je to uništilo i iscrpelo...*

Sve dok se nisu sreli nakon dvadeset godina i shvatili da je njihova ljubav jača nego ikada. Dve decenije ranije, Alma je bila udata za alkoholičara Viktora, koji ju je tukao i zlostavljao i koga je htela napustiti zbog Andresa.

Međutim, taman što se spremila da ode i konačno uživa u dugo sanjanoj sreći sa voljenim muškarcem, Viktor je napada, ona se brani i on gine nesrećnim slučajem. Motivisana dubokom mržnjom, Almina svekrva Loreto optužuje snaju da joj je ubila sina, zbog čega je devojka osuđena na dvadeset godina zatvora. Ne znajući šta se dogodilo, Andres čeka Almu na aerodromu i na kraju se sam ukrcava u avion, ubeđen da se njegova draga predomislila jer ga nije dovoljno volela. Nekoliko meseci kasnije, Alma u zatvoru rađa Andresovu ćerkicu, koju joj Loreto otima, planirajući da se preko devojčice osveti snaji.

Stotinama kilometara odatle, Andres se ženi okrutnom Lukresijom, koja uspeva da ga ubedi da čeka njegovo dete, iako je to gnusna laž. Dvadeset godina kasnije, Alma izlazi iz zatvora, odlučna da povrati kćerku. Na svom putu sreće upoznaje Gonzala, starog bogataša koji se zaljubljuje u nju i moli je da se venčaju. Iako još voli Andresa, Alma prihvata Gonzalov predlog, jer je on jedini muškarac koji je nije izdao.

Andres je nesrećan u braku pošto mu uspomena na Almu ne dozvoljava da voli Lukresiju. Zbog toga se posvetio samo poslu i mladiću koga smatra svojim sinom. Ipak, sudbina će posle dvadeset godina ponovo spojiti dvoje ljubavnika. Andresov sin Sebastijan i Almina kćerka Danijela zaljubljuju se jedno u drugo, ali ubeđeni su da među njima ne može da bude ništa jer su navodno brat i sestra.

Nakon ponovnog susreta sa Almom, Andres očekuje da ona ostavi sve i ode sa njim, ali samoća i razočaranje ne dozvoljavaju Almi da pruži još jednu priliku njihovoj ljubavi. Životi četiri osobe izgubljeni su u lavirintu nepoverenja i neispunjenih obećanja... Svako od njih traži način da zaštiti svoje ranjeno srce, dok crveno nebo govori o ogromnom bolu i pripoveda sagu o pravoj ljubavi koja ne prihvata rastanke ni „zbogom za kraj".

Uloge
-----

| Glumac: | Uloga: |
| --- | --- |
| Edit Gonzales | Alma Duran |
| Maurisio Islas | Andres Ranteria |
| Rehina Torne | Loreto Enkinas |
| Andrea Noli | Lukresija Robledo |
| Aura Kristina Gejtner | Marina Robledo |
| Andres Palasios | Natan Garses |
| Alehandra Lazkano | Danijela Renteria |
| Alberto Kasanova | Rikardo Molina |
| Karmen Beato | Natalia *Nata* Aguilar |
| Danijel Martinez | Markos Avila |
| Hektor Para | Hesus Galvan |
| Horhe Luis Velaskez | Alonso Nahera |
| Ernan Mendoza | Bernando TarehoRoman |
| Fernando Lozano | Salamon Ramos |
| Horhe Galvan | Fabian |
| Lambda Garsija | Sebastijan Renteria |
| Andrea Eskalona | Patrisija *Pati* Molina |
| Umberto Bua | Gaston Molina |
| Gloria Stalina | Rosa *Rosita* Treho |
| Danijela Gamba | Andrea Vidal |
| Marija Hose Magan | Veronika Konde |
| Patrik Fernandez | Sesar Avila |

Napomene i reference
--------------------

1. ↑  „Osnovne informacije o seriji". Arhivirano iz originala na datum 2012-11-30. Pristupljeno 2012-12-05.

Vanjske veze
------------

* Sitio oficial de la telenovela Arhivirano 2011-08-07 na Wayback Machine-u